SØGER  LÆRDOM  VED  LÆSNING  OG  VED  TRO 


NUMMER    12 


15.  JUNI  1930 


79.  AARGANG 


OPSTANDELSEN. 

Af  Præsident  Joseph  F.  Smith. 

Ledet  af  den  Herre  Jesu  Kristi  Aand  og  i  Tro  paa  Gud  og 
den  Hellige  Skrift  anerkender  jeg  af  mit  hele  Hjerte  Læren 
om  Opstandelsen  og  glæder  mig  over,  at  jeg  hvert  Foraar 
finder  denne  Lære  bekræftet  i  Naturen.  Guds  Aand  bevidner 
for  mig,  at  der  findes  et  Liv  efter  Døden,  og  at  det  Legeme, 
som  vi  nedlægger  her,  vil  blive  genforenet  med  vor  Aand  for 
at  blive  en  fuldkommen  Sjæl,  som  vil  kunne  opnaa  fuld- 
kommen Glæde  i  Guds  Nærværelse. 

Dette  store  og  herlige  Princip  om  Opstandelsen  er  ikke  læn- 
gere blot  en  Anskuelse,  som  enkelte  tror,  men  det  er  en  uom- 
stødelig Kendsgerning,  som  er  hævet  over  enhver  Tvivl  og 
enhver  Modsigelse.  Job,  som  levede  for  Kristi  Opstandelse  og 
besad  Profetiens  Aand,  forudsaa  Tiden  for  Opstandelsen.  Han 
forstod  denne  Kendsgerning.  Han  forstod  Guds  Principper  og 
kendte  hans  Magt  og  Planer,  som  vilde  tilvejebringe  disse 
Ting.  Han  erklærede:  »Jeg  véd,  at  min  Forløser  lever,  og  som 
den  sidste  vil  han  opstaa  af  Stovet,«  og  han  siger  videre:  »Og 
jeg  vil  derefter  blive  omgivet  med  denne  min  Hud  og  vil  se 
Gud  i  mit  Kod.«  Han  forudsaa  Ting,  som  endnu  ikke  var 
fuldbragte,  og  som  endnu  aldrig  havde  fundet  Sted  i  Verden. 
Og  de  blev  ogsaa  forst  virkeliggjorte  lang  Tid  senere.  Da  han 

havde  modtaget  Evangeliets  og  Aabenbaringens  Aand,  var 
han  istand  til  at  skue  ind  i  Fremtiden  og  se  sit  hensmuldrende 
Legeme  staa  op  fra  de  døde. 

Hvad  Job  saa  med  Troens  Øje,  er  for  os  blevet  til  Virkelig- 
hed, ikke  blot  gennem  Beretningen  om  Kendsgerninger,  men 
ved  Aandens  Kundskab  og  Sandhedens  Vidnesbyrd.  Derfor 
befinder  vi  os  i  en  anden  Stilling  end  Job.  Vi  lever  i  den 
sidste  Tid,  som  er  særpræget  af  store  og  vigtige  Begivenheder, 
af  hvilke  Opstandelsen  fra  de  Døde  danner  en  Del.  Den  er 
ikke  længere  nogen  Profeti,  noget  himmelsk  Haab  eller  pro- 
fetisk Løfte.  Den  er  en  Virkelighed,  som  er  fuldbragt  allerede 
længe  for  vor  Tid.  Kristus  selv  brod  Gravens  Baand.  Han 
overvandt  Døden  og  kom  frem  som  Forstegroden  blandt  dem, 
der  sover.  »Men,«  siger  nogle,  »hvorledes  kan  vi  vide,  at  Kri- 
stus blev  dræbt  og  er  opstanden?«  Vi  har  mange  Beviser,  som 
alle  tyder  paa,  at  Kristus  blev  korsfæstet  og  opstod  fra  de 
dode.  Vi  har  hans  Disciples  Vidnesbyrd.  De  bringer  uimod- 
sigelige Beviser  for,  at  de  saa  ham  korsfæstet  og  saa  Nagle- 
gabene i  hans  Hænder  og  Fødder  og  Saarene  i  hans  Side. 
De  bevidner  ogsaa,  at  hans  Legeme  blev  lagt  i  en  Grav,  som 
intet  Menneske  for  havde  ligget  i. 

Men  er  dette  Bevis  det  eneste,  vi  har?  Har  vi  intet  andet  at 
bygge  paa  end  disse  Vidnesbyrd  fra  hans  første  Disciple? 
Lovet  være  Gud,  vi  har  mere.  Og  disse  andre  Beviser  sætter  os 
istand  til  at  bevidne  Sandheden  af  de  første  Disciples  Vid- 
nesbyrd. Vi  henvender  os  til  Mormons  Bog.  Den  bevidner 
Jesu  Kristi  Død  og  Opstandelse  i  klare  Ord,  som  ikke  er  til  at 
misforstaa.  Vi  kan  slaa  op  i  Pagtens  Bog,  som  indeholder 
denne  Husholdnings  Aabenbaringer,  og  vi  vil  der  finde  klare 
og  tydelige  Beviser.  Vi  har  Profeten  Joseph  Smiths  Vidnes- 
byrd, ligeledes  Oliver  Cowderys  og  Sidney  Rigdons  Vidnes- 
byrd om,  at  de  saa  den  Herre  Jesus  —  den  samme,  som  blev 
korsfæstet  i  Jerusalem  —  og  at  han  aabenbarede  sig  for  dem. 
Joseph  og  Sidney  giver  folgende  Vidnesbyrd:  »Vi,  Joseph 
Smith  den  yngre  og  Sidney  Rigdon,  var  henrykte  i  Aanden 
den  16.  Februar  i  Aaret  1832  efter  Kristi  Fodsel.  Ved  Aandens 
Kraft  blev  vore  Øjne  opladte  og  vor  Forstand  oplyst,  saa  at 
vi  kunde  se  og  forstaa,  hvad  der  hører  Gud  til.  Ja  endog  de 
Ting,  der  var  fra  Begyndelsen,  forend  Verden  blev  til,  der 
blev  forud  bestemte  af  Faderen  ved  hans  enbaarne  Søn,  som 
var  i  Faderens  Skod  fra  Begyndelsen,  om  hvem  vi  vidne,  og 
det  Vidnesbyrd,  vi  bære,  er  Jesu  Kristi  Evangeliums  Fylde, 

hvilken  er  Sonnen,  som  vi  saa,  og  med  hvem  vi  talte  i  det 
himmelske  Syn.«  (Pagtens  Bog  76:  1 1- — 14.) 

Er  dette  alle  de  Beviser,  vi  har?  Nej.  Joseph  Smith  erklæ- 
rede modig  for  Verden,  at  dersom  Menneskene  vilde  omvende 
sig  og  blive  dobte  af  bemyndigede  Mænd,  vilde  de  ikke  alene 
faa  Tilgivelse  for  deres  Synder,  men  ogsaa  modtage  den 
Helligaands  Gave  ved  Haandspaalæggelse  og  derigennem  for 
sig  selv  faa  et  Vidnesbyrd  om  denne  Lære.  Saaledes  bliver 
alle,  som  adlyder  Loven  og  forbliver  i  Sandheden,  Vidner  om 
denne  og  andre  ligesaa  store  og  vidunderlige  Sandheder. 

Jeg  bærer  mit  Vidnesbyrd,  og  dersom  det  er  sandt,  er  det 
visselig  af  ligesaa  stor  Kraft  og  Virkning  som  Jobs  Vidnes- 
byrd, som  de  første  Disciples  Vidnesbyrd,  som  Joseph  Smiths 
Vidnesbyrd  eller  som  hvilken  som  helst  anden  Mands  Vidnes- 
byrd, naar  han  blot  siger  Sandheden.  Alle  er  af  samme  Kraft 
og  paa  samme  Maade  bindende  for  Verden.  Selv  om  der  al- 
drig havde  været  nogen  Mand  paa  denne  Jord,  der  havde 
vidnet  om  disse  Ting,  saa  vilde  dog  jeg,  som  en  Guds  Tjener, 
uafhængig  af  andre  Menneskers  og  Bøgers  Vidnesbyrd  sige, 
at  jeg  har  modtaget  Aandens  Vidnesbyrd  i  mit  Hjerte.  Og 
jeg  bevidner  for  Gud,  for  Engle  og  Mennesker,  uden  at  frygte 
Folgerne:  Jeg  véd,  at  min  Genioser  lever;  og  jeg  vil  se  ham 
Ansigt  til  Ansigt  og  i  mit  opstandne  Legeme  staa  sammen 
med  ham  paa  denne  Jord,  dersom  jeg  er  trofast.  Thi  dette 
har  Gud  aabenbaret  for  mig.  Jeg  har  modtaget  dette  Vidnes- 
byrd, og  jeg  giver  det;  thi  det  er  sandt.       (Fra  ))Der  stern«.) 


DEN  DANSKE  MISSION. 

AFLØSNING. 

Ældste  Anders  Andersen,  som  har  virket  i  den  danske  Mis- 
sion i  26  Maaneder,  er  blevet  hæderligt  afløst  fra  sin  Mission 
med  Tilladelse  til  at  rejse  hjem.  Han  vil  forst  besøge  nogle 
Slægtninge  og  forlader  derefter  Danmark  i  Lobet  af  Somme- 
ren. 

Vi  onsker  ham  en  behagelig  Rejse. 

Holger  AI.  Larsen, 
Missionspræsident. 

PRÆSTEDØMMET 

II  ! 

KREDSLÆRERNES  LEKTIE  FOR  JULI.' 

Syvende  Trosartikel. 

Vi  tro  paa  Evangeliets  Kræfter  og  Gaver,  nemlig  Tunge- 
maalsgaven,  Profeti,  Aabenbaring,  Syner,  Helbredelse,  Ud- 
læggelse af  Tungemaal  o.  s.  v. 


Bibelen  omtaler  de  forskellige  evangeliske  Kræfter  og  Ga- 
ver, som  alle  fandtes  i  den  oprindelige  Kirke.  Hvor  er  de  i 
Dag?  Nogle  Kirkesamfund  gor  Krav  paa  at  have  enkelte  af 
dem,  andre  mener,  at  de  overhovedet  ikke  mere  er  nødven- 
dige i  vore  Dage.  Den  eneste  Kirke  paa  Jorden  i  Dag,  som 
har  alle  Evangeliets  Kræfter  og  Gaver,  og  som  forkynder,  at 
de  er  lige  nødvendige  i  Dag  som  i  Kristi  Dage,  er  Jesu  Kristi 
Kirke  af  Sidste  Dages  Hellige,  og  dette  er  et  andet  Bevis  for 
os,  at  dette  er  den  eneste  sande  Kirke. 


LEKTIE  FOR  FØRSTE  MODE  I  JULI. 

Omvendelsens  Gave. 
Indledning: 

a)  Frelse  opnaas  ved,  at  en  daarlig  Natur  vendes  om  til 
en  god. 

b)  Denne  Forandring  kan  kun  komme  gennem  alvorlig 
Sorg  over  Synd. 

c)  Men  denne  Sorg  over  Synd  er  en  Gave  fra  Gud. 

d)  Det  er  den  Helligaand,  som  overbeviser  om  Synd.  »Og 
naar  han  kommer,  skal  han  overbevise  Verden  om 
Synd  og  om  Retfærdighed  og  om  Dom.«  (Joh.  16:  8.) 

Omvendelsens  Gave  kommer  gennem  Jesus  Kristus. 

a)  Omvendelse  skal  prædikes  i  hans  Navn.  »Og  i  hans 
Navn  at  prædikes  Omvendelse  og  Syndernes  Forladelse 
for  alle  Folk,  hvilket  skulde  begynde  fra  Jerusalem.« 
(Luk.  24:  47.) 

b)  Jesus  kom  for  at  »give  Omvendelse«.  »Denne  har  Gud 
ophøjet  til  en  Fyrste  og  Frelser  ved  sin  højre  Haand, 
at  give  Israel  Omvendelse  om  Syndernes  Forladelse.« 
(Ap.  Gern.  5:  31.) 

3.    Omvendelse  kommer  gennem  Guds  Godhed,  vist  ved  Jesu 
Kristi  Mission. 

a)  Et  angergivent  Sind  alene  kan  ikke  forandre  Hjertet. 

b)  Vi  kunde  ikke  have  oprigtig  Sorg  over  Synd  imod  en 
Person,  som  ikke  elskede  os. 

c)  Et  angergivent  Sind  leder  til  Frelse:  »Nu  glæder  jeg 
mig,  ikke  derover  at  I  blev  bedrøvede,  men  derover  at 
I  blev  bedrøvede  til  Omvendelse.  Thi  I  blev  bedrøvede 
efter  Gud,  saa  at  I  ikke  i  nogen  Maade  have  lidt  Skade 
af  os.  Thi  Bedrøvelsen  efter  Gud  virker  Omvendelse  til 
Salighed,  som  ikke  fortrydes;  men  Verdens  Bedrøvelse 
virker  Død.«  (2.  Kor.  7:  9—10.) 

d)  Guds  Godhed  leder  til  Omvendelse:  »Eller  foragter  du 
hans  Godheds  og  Taalmodigheds  og  Langmodigheds 
Rigdom,  og  véd  ikke,  at  Guds  Godhed  leder  dig  til  Om- 
vendelse?« (Rom.  2:  4.) 

Omvendelsens  Gave. 

Har  De  nogensinde  hørt  nogen  sige:  »Man  kan  ikke  for- 
andre den  menneskelige  Natur?«  Næsten  alle  har  hørt  denne 
Bemærkning.  Det  er  en  af  de  mest  pessimistiske  Udtalelser, 
man  kan  gøre.  Hvis  man  ikke  kan  forandre  den  menneske- 
lige Natur,  kan  man  heller  ikke  frelse  Menneskeheden.  For 
Frelse  eller  Udfrielse  fra  Syndens  Magt  kommer  væsentlig 
ved  at  forandre  daarlige  Naturer  til  gode. 

Men  hvorledes  kan  et  daarligt  Menneske  blive  godt?  Man 
finder  Svaret  ved  at  stille  et  nyt  Spørgsmaal.  Hvad  er  Syn- 
dens mest  skadelige  Virkning  paa  Sjælen?  Synden  gør  Syn- 
deren til  Slave  ved  at  faa  ham  til  at  elske  de  syndige  Ting. 
Hvilke  Midler  er  der  til  at  undslippe  fra  dette  Slaveri?  Ren- 
selse af  Hjertet  eller  sand  Omvendelse. 

Men  hvorledes  kan  et  urent  Hjerte  blive  rent?  Kan  Synderen 
af  egen  Styrke  omvende  sig?  En  Mand,  som  er  angrebet  af 
Spillelidenskab,  opdager,  at  hans  Venner  vender  sig  fra  ham 
af  denne  Grund,  og  han  beslutter  at  holde  op  med  at  spille. 
Men  han  elsker  fremdeles  den  syndige  Vane.  Hvis  han  nu  er 
borte  fra  sine  Venner  og  bliver  fristet  til  at  spille,  hvad  kan 
saa  frelse  ham?  Ene  og  alene  den  Magt,  som  kan  tage  denne 
syndige  Kærlighed  ud  af  hans  Hjerte. 

Men  kun  sand,  oprigtig  Sorg  over  Synden  kan  rense  Hjer- 
tet. Hvis  han  en  Dag  faar  et  levende  Vidnesbyrd  om,  at  Kri- 
stus er  hans  Frelser,  som  elskede  ham  saa  højt,  at  han  led 

og  dode  for  ham,  saa  vil  hans  Hjerte  blive  forandret,  og  han 
vil  fole  Had  og  Afsky  mod  al  Synd. 

Sand  Omvendelse  er  en  Gave  fra  Gud.  Skriften  bekræfter 
denne  Sandhed.  (Ap.  Gern.  5:  31.)  Hvorledes  giver  Frelseren 
Omvendelse?  Lad  os  først  stille  et  andet  Spørgsmaal:  Hvad  er 
Begyndelsen  til  Omvendelse?  Det  er  Anerkendelse  af  Skyld. 
Vi  maa  se  vor  Fejl,  før  vi  kan  vende  om  fra  den.  Men  det  er 
ikke  nok,  at  vi  opdager,  at  vi  har  gjort  galt.  Vi  maa  ogsaa  for- 
staa,  at  vi  har  krænket  Gud.  Vi  kan  ikke  føle  Sorg  over,  at  vi 
har  krænket  Gud,  medmindre  vi  kender  ham.  Det  er  den  Hel- 
ligaand,  som  vidner  for  vor  Aand  om  Gud  og  hans  Søn  Jesus 
Kristus.  Af  denne  Grund  var  det,  at  Jesus  sagde  om  den  Hel- 
ligaand,  at  »han  skal  overbevise  Verden  om  Synd«.  Det  er 
igennem  vor  Frelser,  at  den  Helligaand  blev  sendt  til  Verden 
for  at  »overbevise  om  Synd«.  Saaledes  er  det  bogstavelig 
sandt,  at  Gud,  gennem  Frelseren,  giver  Omvendelse. 

Vi  kunde  ikke  have  Sorg  over  Synd  mod  Gud,  hvis  vi  ikke 
vidste,  at  han  elsker  os  og  er  villig  til  at  tilgive  os,  naar  vi 
omvender  os.  Om  Gud  var  ubarmhjertig  og  haard,  vilde  vi 
ikke  føle  saa  stor  Sorg  ved  at  synde  imod  ham.  Kristi  store 
Lidelse  for  os  viser  os  Guds  Kærlighed.  Det  er  disse  Kristi 
Lidelser  for  os,  som  bevirker,  at  vore  Hjerter  fyldes  med  den 
rene,  oprigtige  Sorg  over  Synd,  den  Sorg,  som  renser  vore 
Hjerter,  forandrer  vor  Natur  og  gør  os  til  nye  Skabninger. 


LEKTIE  FOR  ANDET  MØDE  I  JULI. 

Forsoningen  og  Daaben. 
Indledning: 

a)  Det  er  rigtigt  og  retfærdigt,  at  vi  gør  alt,  hvad  vi  kan 
for  at  opnaa  Syndernes  Forladelse. 

b)  Vi  kan  gore  noget  mere  end  bekende  Kristus.  Vi  kan 
gøre  os  værdige  til  Tilgivelse. 

c)  Vi  vilde  ikke  være  værdige  til  Tilgivelse,  medmindre  vi 
troede  paa  Kristus,  angrede  vore  Synder  og  var  villige 
til  at  tjene  Herren. 

Tilgivelse  for  Synd  kommer  kun  gennem  Jesus  Kristus. 

a)  Han  havde  Magt  til  at  tilgive  Synd:  »Men  at  I  skulle 
vide,  at  Menneskenes  Søn  har  Magt  paa  Jorden  til  at 
forlade  Synder,  da  siger  han  til  den  Værkbrudne:  »Staa 
op,  tag  din  Seng  og  gaa  til  dit  Hus.«  (Math.  9:  6.) 

3.  Gennem  Daab   bliver  Kristi   Forsoningsoffer  virksomt  til 
Tilgivelse  af  individuelle  Synder. 

a)  Johannes  forkyndte,  at  Daab  var  for  Syndernes  For- 
ladelse. »Johannes  dobte  i  Ørkenen  og  prædikede  Om- 
vendelsens Daab  til  Syndernes  Forladelse.«  (Mark.  1:4.) 

b)  Peter  forkyndte  Daab  til  Syndernes  Forladelse:  »Men 
Peter  sagde  til  dem:  Omvender  eder  og  hver  af  eder 
lade  sig  døbe  i  Jesu  Kristi  Navn  til  Syndernes  For- 
ladelse, og  I  skulle  faa  den  Helligaands  Gave.«  (Ap. 
Gern.  2:  38.) 

c)  Paulus  blev  døbt  til  Syndernes  Forladelse:  »Og  nu, 
hvad  tøver  du?  Staa  op  og  lad  dig  døbe  og  dine  Synder 
aftvætte,  og  paakald  Herrens  Navn.«  (Ap.  Gern.  23:  16.) 

4.  Om  Daaben  skal  have  nogen  Værdi,  maa  den  være  udfort 
af  nogen,  som  har  Myndighed  dertil. 

a)  Kun  gennem  levende  Tro  og  en  ydmyg,  lydig  Aand  bli- 
ver Ordinancen  virksom:  »Begravne  med  ham  i  Daa- 
ben; i  ham  er  I  og  medoprejste  formedelst  Troen  paa 
Guds  Kraft,  som  oprejste  ham  fra  de  døde.«  (Gol.  2:  12.) 

b)  Men  ingen  kunde  have  Tro  paa  denne  Ordinance,  med- 
mindre han  var  overbevist  om,  at  den  Person,  der  ad- 
ministrerede, havde  Myndighed  dertil. 

Forsoningen  og  Daaben. 

Det  er  en  meget  almindelig  Opfattelse  hos  de  fleste  Prædi- 
kanter, at  en  Person,  som  offentlig  bekender  Kristus,  øjeblik- 
kelig faar  Tilgivelse  for  sin  Synd.  Denne  Lærdom  er  grundet 
paa  den  Idé,  at  Tro  alene  kan  frelse. 

Er  det  rimeligt  eller  retfærdigt,  at  en  Person  skulde  blive 
frelst,  blot  fordi  han  tror,  at  Kristus  døde  for  Verdens  Synd? 
Kan  vi  gøre  mere  end  at  tro?  Ja,  vi  kan.  Vi  kan  omvende  os 
fra  Synd,  og  vi  kan  anerkende  Jesus  Kristus  som  vor  Frelser 
ved  at  paatage  os  hans  Navn  i  den  hellige  Daabsordinance. 
Sand  Tro  leder  til  sand  Omvendelse,  og  sand  Omvendelse  le- 
der til  Fornyelse.  Men  endog  efter  den  mest  oprigtige  Omven- 
delse vilde  man  endnu  besværes  af  den  Tanke:  »Jeg  kan  ikke 
gøre  de  onde  Ting  om  igen,  jeg  har  gjort.«  Den  Person,  som 
fremdeles  knuges  under  Byrden  af  guddommelig  Fordom- 
meise, kan  kun  blive  fri  for  denne  Byrde  ved  et  guddomme- 
ligt Tegn  paa  Tilgivelse.  Daab  i  Vand  er  Guds  Tegn  paa 
denne  Tilgivelse.  Jesu  Kristi  Forsoningsoffer  faar  i  Daaben 
sin  frelsende  Kraft.  Vi  bliver  ikke  Kristne  blot  ved  at  bekende 

med  vor  Mund.  Kun   ved  Daaben  bekender  vi   aabent  vor 
Anerkendelse  af  Guds  Søns  Forsoningsdød. 

Men  for  at  Daaben  skal  kunne  være  et  guddommeligt  Tegn 
paa  Syndernes  Tilgivelse,  maa  den  være  udført  af  en,  som  har 
Myndighed  til  at  handle  i  Jesu  Kristi  Navn.  For  at  Daaben 
skal  faa  sin  frelsende  Kraft,  kræves  Kristi  Præstedømme  saa 
vel  som  Kristi  Forsoning. 


LEKTIE  FOR  TREDIE  MØDE  I  JULI. 

Forsoningen  og  den  Helligaands  Gave. 

1.  Indledning: 

a)  Synd  ødelægger  aandeligt  Liv. 

b)  Den  ophæver  Evnen  til  at  skelne  mellem  rigtigt  og  galt. 

c)  »Thi  Syndens  Sold  er  Døden,  men  Guds  Naadegave  er 
et  evigt  Liv  i  Kristus  Jesus,  vor  Herre.«  (Rom.  6:  23.) 

2.  Før  et  faldent  Menneske  kan  overvinde  det  onde,  maa  det 
faa  aandeligt  Liv  og  Kraft  tilbage. 

a)  Aandens  Fødsel  er  nødvendig  for  Frelse. 

b)  »Jesus  svarede:  Sandelig,  sandelig  siger  jeg  dig:  uden 
nogen  bliver  født  af  Vand  og  Aand,  kan  han  ikke  ind- 
komme i  Guds  Rige.«  (Joh.  3:  5.) 

c)  »Thi  Kødets  Sans  er  Døden,  men  Aandens  Sans  er 
Liv  og  Fred.«  (Rom.  8:  6.) 

3.  Den   Helligaands    Gave    kommer   formedelst   Jesu    Kristi 
Evangelium. 

a)  Grennem  Troens  Gave,  Omvendelse  og  Syndernes  For- 
ladelse i  Daaben  bliver  en  Person  værdig  til  den  Hellig- 
aand. 

b)  Aanden  er  sendt  af  Faderen:  »Men  naar  Talsmanden 
kommer,  hvilken  jeg  skal  sende  eder  fra  Faderen  (den 
Sandheds  Aand,  som  udgaar  fra  Faderen),  han  skal 
vidne  om  mig.«  (Joh.  15:  26.) 

Forsoningen  og  den  Helligaands  Gave. 

Sygdom  svækker  og  dræber  Legemet.  Synd  svækker  og  øde- 
lægger aandeligt  Liv.  Derfor  er  det  ikke  muligt  for  et  syndigt 
Menneske  at  blive  frelst,  medmindre  der  findes  Midler,  som 
kan  gengive  ham  hans  tabte  aandelige  Liv  og  Kraft. 

Tro  paa  Gud  vil  bevirke  Anger  over  Synd.  Sand  Omven- 
delse vil  gøre  en  Person  værdig  til  Syndernes  Forladelse. 
Naar  han  saa  ved  Daaben  indgaar  en  højtidelig  Pagt  med 

Kristus  om  at  adlyde  og  følge  ham,  vil  han  modtage  sine  Syn- 
ders Forladelse.  Men  noget  meget  betydningsfuldt  vilde  endnu 
mangle.  Uden  at  han  kom  i  Besiddelse  af  sit  fordums  aande- 
lige  Liv  og  den  fordums  aandelige  Kraft,  vilde  han  ikke  være 
istand  til  at  sejre  over  Synd.  Han  maa,  som  Mesteren  siger, 
blive  født  paany.  Hvad  er  en  Fødsel?  Det  er  en  Opvaagnen. 
Ved  den  naturlige  Fødsel  har  vi  en  fysisk  Opvaagnen.  Ved 
Aandens  Fødsel  bliver  vi  os  de  aandelige  Tings  Skønhed  be- 
vidst. Dette  nye  aandelige  Liv  kommer  kun  fra  Gud,  som  er 
alt  Livs  Ophav. 

Det  er  formedelst  Jesu  Kristi  Mission,  at  vi  modtager  denne 
Aandens  Fødsel  eller  den  Helligaands  Gave,  som  giver  os 
Kraft  til  at  kende  Sandheden  og  leve  efter  den.  Frelseren  har 
ikke  alene  skaffet  de  Midler  tilveje,  hvorved  et  faldent  Men- 
neske kan  blive  renset  og  gjort  værdig  til  den  Helligaands 
Gave,  men  han  har  ogsaa  givet  sine  Tjenere  Præstedømmet, 
ved  hvis  Myndighed  de  har  Magt  til  at  bekræfte  den  Hellig- 
aands Gave  paa  deres  Hoveder,  der  har  modtaget  Daab. 

Jesus  Kristus,  Livets  Fyrste,  er  i  Sandhed  vor  Forløser. 
Gennem  ham  og  ved  ham  kommer  denne  vidunderlige  Hellig- 
aands Gave  til  os  og  fornyer  inden  i  os  Kundskaben  om  alle 
rene  og  hellige  Ting  og  giver  os  Kraft  og  Visdom  til  at  vandre 
den  lige  Vej,  der  leder  til  Fred,  Lykke  og  Herlighed. 


DEN  KVINDELIGE  HJÆLPEFORENING 


Valgsproget  1930. 

Vi  stræber  efter  en  større  Paaskønnelse  af  vort  Jubilæums- 
aar  ved  at  søge  efter  hverandres  gode  Sider. 


KREDSLÆRERINDERNES  LEKTIE  FOR  JULI. 
Flid. 
En  af  Evangeliets  værste  Fjender  er  Dovenskab.  Vi  som 
Sidste  Dages  Hellige  stræber  efter  Fremgang  i  alt,  som  er 
godt.  Men  der  er  ingen  Fremgang  uden  Flid.  Kun  ved  flittig, 
energisk  Arbejde  kan  vi  naa  de  høje,  gode  Maal,  som  Evan- 
geliet sætter  for  enhver,  som  vil  fremad.  Vor  Kirke  behøver 
flittige  Medlemmer,  thi  der  er  Arbejde  for  alle  og  enhver.  Lad 

os  være  flittige  og  aktive  Medlemmer  i  Hjem,  Kirke  og  Sam- 
fund, saa  vil  vi  blive  til  Velsignelse  for  alle,  men  mest  for 
os  selv. 


Bevis  for  Guddommeligheden  af  Mormons  Bog. 
LEKTIE  FOR  FØRSTE  MØDE  I  JULI. 

Nogle  Indvendinger  og  deres  Forklaringer. 

Indianerne  er  Hebræere:  Mange  Mennesker  har  latterlig- 
gjort den  Tanke,  at  Amerikas  Indianere  skulde  være  He- 
bræere eller  af  gammel,  israelitisk  Herkomst,  nedstammende 
fra  Israels  12  Stammer.  De  har  ligeledes  latterliggjort.  Nephis 
Udtalelse,  naar  han  erklærer,  at  hans  Fader  var  en  Efter- 
kommer af  Joseph,  »ja,  den  Joseph,  som  var  Jakobs  Søn,  og 
som  blev  solgt  til  Ægypten  og  blev  bevaret  ved  Herrens 
Haand,  at  han  skulde  frelse  sin  Fader  Jakob  og  alt  hans  Hus 
fra  at  omkomme  af  Hunger«. 

For  at  faa  nogle  Oplysninger  angaaende  Indianerne,  hen- 
vender vi  os  til  de  berømte  Skribenter  Gregoria  Garcia, 
Edward  King  og  James  Adair  eller  til  Bancroft,  som  i  sin 
Bog  »Native  Races«  behandler  dette  Emne. 

Sprog:  Som  Svar  paa  den  Indvending,  at  de  amerikanske 
Indianere  ikke  taler  hebraisk,  siger  Garcia:  »Men  Grunden  til 
dette  er,  at  Sroget  gradvis  har  forandret  sig,  saaledes  som 
Tilfældet  er  med  alle  Tungemaal.  Det  hebraiske  Sprog,  som 
tales  af  Jøderne  i  Dag,  er  meget  forskelligt  fra  det  oprinde- 
lige. Der  eksisterer  desuden  bevislig  mange  Spor  af  hebraisk 
i  de  amerikanske  Sprog.« 

Civilisation  og  Religion:  »Jøderne  var  berømte  for  deres 
fine  Stenarbejde,  saaledes  som  man  kan  se  af  Jerusalems 
Bygninger,  og  en  Mængde  Lighedstræk  kan  spores  i  de  ame- 
rikanske Ruiner.  Desuden  kan  mange  Spor  af  deres  gamle 
Love  og  Ceremonier  findes  iblandt  dem  for  nærværende.  For 
Eksempel,  baade  Jøder  og  Amerikanere  overgav  deres  Temp- 
ler til  Præsternes  Omsorg,  brændte  Røgelse,  salvede  Legemet, 
praktiserede  Omskærelse,  vedligeholdt  evig  Ild  paa  deres 
Altere,  dræbte  Ægteskabsbryderen,  gjorde  det  ulovlig  for  en 
Mand  at  klæde  sig  som  en  Kvinde  eller  for  en  Kvinde  at 
klæde  sig  som  en  Mand,  holdt  de  ti  Bud.«  (Citeret  fra  B.  H. 
Roberts'  Bog:  »New  Witnesses  for  God«.) 

Lighed  i  Tro:  Blandt  de  mange  Lighedstræk  mellem  in- 
dianske og  jødiske  Traditioner  og  Skikke,  som  Lord  Kings- 

borough  nævner,  er  følgende:  »At  Mennesket  blev  skabt  i 
Guds  Billede,  var  en  Del  af  den  meksikanske  Tro.  Det  var 
Skik  iblandt  Meksikanerne  at  spise  Kodet  af  Offerdyrene. 
Renselse  var  en  nødvendig  Del  af  Ceremoniloven  baade  hos 
Jøder  og  Meksikanere.  Meksikanernes  Opfattelse  med  Hen- 
syn til  Legemets  Opstandelse  stemte  overens  med  Jødernes. 
Det  meksikanske  Tempel  vendte,  ligesom  det  jødiske,  mod 
Øst.« 

Lighed  i  Skikke:  Adair,  som  i  40  Aar  levede  sammen  med 
Indianerne,  fortæller:  »Indianerne  var,  ligesom  Israeliterne, 
delt  i  Stammer,  som  havde  hver  sin  Hovding.  Hver  Stamme 
dannede  et  lille  Samfund  indenfor  Nationen.  De  har  ligesom 
Jøderne  den  Opfattelse,  at  de  er  Herrens  udvalgte  Folk.  .  .  . 
Indianernes  religiøse  Ceremonier  ligner  Jødernes.  De  har  og- 
saa  deres  Profeter,  Højpræster  og  andre  religiøse  Embeds- 
mænd. Den  Dragt,  deres  Højpræster  bruger,  ligner  den  jø- 
diske.« 

Gamle  Inskriptioner:  Man  har  ligeledes  forskellige  Steder  i 
Amerika  fundet  hebraiske  Inskriptioner  paa  Stene.  Disse  har 
indeholdt  de  ti  Bud  og  Skriftsteder  fra  Anden  og  Femte  Mose- 
bog. Disse  Ting  bidrager  ogsaa  til  at  bevise,  at  Mormons  Bog 
taler  Sandhed,  og  at  Indianerne  er  Efterkommere  af  den  Jo- 
seph, som  blev  solgt  som  Slave  og  fort  til  Ægypten. 

Citater  fra  Bibelen:  En  anden  Indvending  mod  Mormons 
Bog  er,  at  den  indeholder  Skriftsteder,  som  er  helt  ligelydende 
med  Bibelen.  Og  enkelte  Steder  er  der  gjort  ganske  smaa  For- 
andringer. Dette  kommer  sikkert  af,  at  Profeten  sammen- 
lignede Kong  Jakobs  Bibeloversættelse  med  de  tilsvarende 
Skriftsteder  i  de  nephitiske  Optegnelser.  Der,  hvor  han  fandt 
Udtryksmaaden  i  de  nephitiske  Optegnelser  klarede  og  bedre 
end  i  den  engelske  Bibel,  brugte  han  den  bedste.  Mange  tror, 
at  Profeten  Joseph  Smith  blot  havde  at  se  i  Urim  og  Thum- 
mim,  saa  kunde  han  der  se  baade  de  nephitiske  Skrifttegn  og 
den  engelske  Oversættelse  uden  nogensomhelst  Anstrengelse 
fra  hans  Side.  Dette  er  sikkert  ukorrekt.  Det  kostede  Profeten 
stor  aandelig  Anstrengelse  at  udføre  Oversættelsen.  Og  naar 
han  kunde  lette  dette  Arbejde  ved  at  benytte  en  god  Over- 
sættelse, som  allerede  eksisterede,  var  han  i  sin  fulde  Ret  til 
at  gøre  saadan. 

Spørgsmaal. 
1.    Hvilke  Beviser  har  vi  for,  at  de  amerikanske  Indianere  er 
Hebræere? 

2.  Hvilke  indianske  Skikke  ligner  Jødernes? 

3.  Hvorledes  kan  det  være,  at  enkelte  Skriftsteder  fra  Bibe- 
len er  citeret  ordret  i  Mormons  Bog?  Hvorfor  citerede  Skri- 
benterne af  det  Nye  Testamente  ikke  hele  det  Gamle 
Testamente  i  deres  Optegnelser? 

4.  Venter  Herren,  at  vi  skal  udfore  Arbejde,  som  allerede  er 
gjort? 

5.  Har  denne  Lektie  styrket  eller  svækket  Deres  Vidnesbyrd 
med  Hensyn  til  Mormons  Bog?  Hvorfor  og  hvorledes? 


ANDET  MØDE  I  JULI  ER  ARBEJDSMØDE. 


Visdomsordet. 
LEKTIE  FOR  TREDIE  MØDE  I  JULI. 

Planteriget  —  Jordens  Frugter. 

Legemet  som  et  Hus  eller  en  Maskine.  Den  mest  indviklede 
Mekanisme,  der  findes,  er  vort  Legeme,  som  huser  vor  udøde- 
lige Aand.  Det  kan  sammenlignes  med  et  Hus,  som  er  sam- 
mensat af  enkle,  men  dog  forskelligartede  og  uadskillelige 
Bygningsmaterialer.  Mangler  nogle  af  disse  Materialer,  bliver 
Huset  skrøbeligt,  og  et  Vindstød  kan  blæse  det  omkuld.  Det 
har  allerede  været  sammenlignet  med  en  Maskine,  som  be- 
høver Brændsel  for  at  udføre  sit  Arbejde,  og  hvis  Aske  maa 
fjernes,  hvis  Forbrændingen  skal  holdes  vedlige.  Vi  har  lært, 
at  en  vis  Temperatur  maa  vedligeholdes.  Ligeledes  forbruges 
der  hvert  Øjeblik  Energi  for  hvert  Hjerteslag  og  hvert  Aande- 
dræt  —  endog  under  Søvnen  —  og  for  hver  Tanke,  som.  pas- 
serer gennem  Hjernen. 

Hvorfra  kommer  dette  Forraad  af  menneskelig  Energi,  som 
maa  vedvare  hele  Livet?  Maskinen  faar  det  fra  det  Brændsel, 
som  forbrændes.  Legemet  faar  det  fra  den  Føde,  som  nydes 
og  fordøjes.  Derfor  er  det  af  saa  stor  Betydning,  at  vort  Le- 
geme faar  den  rigtige  Føde. 

Energi  eller  Forbrændingsføde.  De  Fødemidler,  som  skaffer 
Brændsel  til  Legemet,  er  dem,  som  indeholder  Stivelse,  Suk- 
ker eller  Fedtstof.  Ved  Forbrændingen  af  disse  Stoffer  opstaar 
der  Energi,  som  hjælper  os  til  at  holde  os  varme  og  udføre 
vort  daglige  Arbejde.  Disse  livsnødvendige  Stoffer  faas  ho- 
vedsageligt fra  Planteriget,  særlig  fra  Korn,  Grøntsager,  Frugt 

og  Nødder.  Disse  Tings  Værdi  som  Fødemidler  kan  næppe 
overvurderes,  da  de  skaffer  baade  de  nødvendige  Byggemate- 
rialer og  den  nødvendige  Energi  tilveje. 

Variation  nødvendig.  Man  skulde  vænne  sig  til  at  spise  alle 
spiselige  Frugter  og  Grøntsager,  man  kan  faa  fat  paa.  Man 
skulde  ikke  sige:  »Jeg  holder  ikke  af  den  Slags  Grøntsager«, 
og  afslaa  at  spise  dem.  Børn  skulde  læres  til  at  holde  af  Grønt- 
sager lige  fra  deres  første  Aar,  og  deres  Forældre  skulde  fore- 
gaa  dem  med  et  godt  Eksempel.  Man  skulde  bruge  mest  mulig 
Grøntsager  og  forsøge  at  faa  størst  mulig  Variation.  Kød,  Kar- 
tofler og  Kaal  udgør  et  godt  Maaltid  en  Gang  imellem,  men 
serveret  hver  Dag  bliver  det  én  meget  ensidig  Kost. 

Kogning  af  Grøntsager.  Det  er  sikkert,  at  mange  Sorter 
Grøntsager  burde  spises  raa.  Andre  Sorter  er  bedre  kogt.  Men 
det  skulde  gøres  paa  den  Maade,  at  de  mest  nærende  Bestand- 
dele ikke  bliver  ødelagt.  Det  meste  af  Grøntsagernes  Mineral- 
indhold findes  lige  under  Skrællen.  Derfor  skulde  om  mulig 
Skrællen  spises.  Særlig  gælder  dette  Kartofler.  Men  i  hvert 
Fald  skulde  Kartofler  og  Grøntsager  koges  med  Skrællen 
paa.  De  skulde  heller  ikke  ligge  i  Vand,  til  deres  mest  værdi- 
fulde Fødeindhold  trækkes  ud. 

De  »grove«  Fødemidler.  Betydningen  af  de  saakaldte 
»grove«  Fødemidler  maa  ikke  undervurderes.  De  bestaar  af 
de  trævlede,  ufordøjelige  Dele  af  Grøntsager  og  Frugt.  Naar 
Føden  er  for  koncentreret  eller  for  godt  fordøjet,  bliver  der 
for  lidt  Materiale  for  Tarmene  at  arbejde  med,  og  de  bliver 
hindret  i  deres  normale  Virksomhed.  Følgen  heraf  er  For- 
stoppelse, en  af  de  værste  Følger  af  at  »Civilisationen«  har 
ført  os  bort  fra  de  naturlige  Fødemidler.  Dette  Forhold  kan 
der  bedst  rettes  paa  ved  rigelig  Brug  af  Grøntsager  og  Frugt. 

Anden  energigivende  Føde.  Man  maa  heller  ikke  overse 
Betydningen  af  de  spiselige  Fedtstoffer  og  Oljer  fra  Plante- 
og  Dyreriget  samt  andre  energigivende  Fødemidler.  Ligeledes 
bør  man  spise  Nødder  og  helt  Korn. 

Spørgsmaal. 

1.  Hvorledes  gaar  det  med  en  Ovn,  dersom  der  bruges  daar- 
ligt  Brændsel,  og  Asken  ikke  bliver  regelmæssigt  fjernet? 
Hvorledes  kan  dette  sammenlignes  med  Legemet? 

2.  Hvad  betyder  energigivende  Føde?  Hvor  kommer  disse 
Fødemidler  hovedsagelig  fra? 

3.  Hvad    sker,    dersom    Mennesket    overhovedet    ikke   nyder 

Grøntsager  og  Frugt?  Kan  Mennesket  leve  af  tørret  eller 
røget  Kød  alene?  Hvorfor? 

4.  Forklar,  hvorledes  Grøntsager  skulde  koges  og  hvorfor. 

5.  Nævn  alle  de  Sorter  Grøntsager,  De  kan  købe,  der  hvor  De 
bor,  og  nævn  de  Sorter,  De  som  Regel  anvender  i  Deres 
Husholdning. 


Kvindernes  Rolle  i  Kirken. 
LEKTIE  FOR  FJERDE  MØDE  I  JULI. 

Uddrivelsen  fra  Nauvoo. 

En  Profeti:  Den  6.  August  1842  profeterede  Joseph  Smith, 
at  de  Hellige  »vilde  blive  drevne  til  Klippebjergene«  for  der 
at  bygge  Byer  og  blive  et  mægtigt  Folk.  En  Guds  Profet  for- 
udså a  sit  Folks  Bestemmelse!  Og  han  talte  i  Sandhed  i  Her- 
rens Navn,  som  de  senere  Begivenheder  beviste. 

Forræderi  og  Sammensværgelse  havde  flere  Gange  fundet 
Sted  Aaret  før  denne  Profeti.  En  Sammensværgelse  om  at 
dræbe  Profeten  blev  opdaget,  og  mange  falske  Rygter,  der  for- 
talte nedsættende  Ting  om  Profeten,  blev  udspredt.  Der  blev 
ogsaa  gjort  Forsøg  paa  at  faa  ham  til  at  vende  tilbage  til  Mis- 
souri, hvor  han  var  falskelig  anklaget  for  Sammensværgelse 
om  at  snigmyrde  Guvernør  Boggs.  Paa  denne  Tid  gav  Jo- 
seph betydningsfulde  Instruktioner  angaaende  Arbejdet  paa 
Nauvoo  Tempel,  som  da  var  under  Bygning,  og  angaaende 
Lærdommen  om  Daab  for  de  døde.  (Pagtens  Bog,  Kap.  127 
og  128.) 

Der  viste  sig  stadig  flere  og  flere  Eksempler  paa  Befolk- 
ningens hadefulde  Sindelag.  Nogle  Brødre,  som  var  blevet 
udnævnte  til  Embedsmænd,  blev  truet  af  en  bevæbnet  Pøbel- 
hob, da  de  kom  til  Garthage  for  at  aflægge  Embedseden.  Des- 
uden begyndte  Pøbelen  at  sætte  Ild  paa  de  Helliges  Hjem 
rundt  omkring  i  Byen.  De  Hellige  bad  Guvernør  Ford  om 
Hjælp,  men  fik  til  Svar,  at  de  maatte  beskytte  sig  selv,  skønt 
han  fuldt  ud  forstod,  hvor  farligt  det  vilde  være  for  dem  at 
gøre  saadan. 

Om  Foraaret  1844  steg  Hadet  og  Bitterheden  end  yderligere. 
En  Smuds-Avis,  »Expositor«,  som  udspredte  en  Mængde 
Løgnehistorier  om  de  Hellige,  blev  efter  Byraadets  Beslutning 
ødelagt,  fordi  Byraadet  erklærede,  at  det  var  en  Samfunds- 
plage.  Dette  øgede  blot  Bitterheden.  Ogsaa  politiske  Momenter 

spillede  ind.  Mange  frygtede,  at  Mormonernes  Magt  vilde  blive 
for  stor,  og  flere  aflagde  Ed  paa  at  dræbe  Herrens  Profet. 

Profetens  Martyrdød:  Under  Løfte  om  Beskyttelse  fra  Gu- 
vernør Ford  gik  Joseph,  Hyrum  og  mange  af  deres  Venner 
til  Garthage  for  at  forsvare  deres  Fremgangsmaade  overfor 
»Expositor«,  skønt  det,  der  var  sket,  var  foretaget  efter  Ordre 
og  Beslutning  af  hele  Byraadet. 

De  tragiske  Begivenheder,  som  fulgte,  er  vel  kendte.  Den 
27.  Juni  1844  blev  Joseph  og  Hyrum  myrdet  med  koldt  Blod 
af  en  Pøbelhob,  der  pralede  af,  at  dersom  Loven  ikke  kunde 
naa  dem,  vilde  Kugler  og  Krudt  kunne  gøre  det. 

Brigham  Young  som  Leder:  Den  8.  August  1844  blev  det 
besluttet  at  opholde  Brigham  Young  og  de  tolv  Apostle  som 
Kirkens  Ledere.  De  Hellige  arbejdede,  trods  al  Fattigdom, 
paa  Templets  Fuldforelse.  Imidlertid  fortsatte  Kirkens  Fjen- 
der deres  Forfølgelser. 

Uddrivelsen:  Den  4.  Februar  1846  blev  de  Hellige  atter 
jagede  ud  fra  deres  Hjem.  Brigham  Young  lovede  at  føre  de 
Hellige  fra  Nauvoo  om  Sommeren,  saa  snart  de  havde  skaffet 
sig  det  nødvendige  Udstyr.  Men  Pøbelen  gav  dem  ingen  Udsæt- 
telse og  drev  dem  fra  deres  Hjem  ud  i  Vinterens  Kulde  uden 
nogen  Midler  til  at  beskytte  sig  mod  alle  Ørkenlivets  Besvær- 
ligheder og  Strabadser.  Og  saa  begyndte  de  Hellige  Over- 
farten over  Mississippifloden  og  den  mindeværdige  Færd  mod 
Vesten. 

Søster  Mary  Ann  Stearns  Winter,  Præsident  Heber  J.  Grants 
Svigermoder,  fortæller  om  Afskeden  fra  Nauvoo:  »Disse  for- 
færdelige Timers  Angst  og  Lidelse  kan  ikke  skildres  i  Ord. 
Og  aldrig  vil  jeg  glemme  den  urokkelige  Tro  og  det  ene- 
staaende  Mod,  disse  vidunderlige  Kvinder  udviste. 

Time  efter  Time  saa  vi  Okse-Koretøjerne,  som  bragte  Fa- 
milierne ned  til  Floden,  hvorfra  de  skulde  føres  over  til 
Iowa,  et  Fredens  og  Tryghedens  Sted.  Vi  gjorde  os  rede  til 
at  forlade  vore  dejlige  Hjem  med  den  Overbevisning,  at  vi 
aldrig  vilde  faa  dem  at  se  mere.  Ovnen  i  Hjørnet,  Møblerne, 
som  stod  omkring,  Billederne  paa  Væggen  —  alt  fik  et  Af- 
skedsblik,  og  derpaa  gik  min  Moder  med  sine  smaa  Børn  til 
vore  Kæres  Grave,  som  vi  nu  snart  skulde  skilles  fra  for  altid. 
.  .  .  Farvel,  vort  kære  Hjem,  Farvel  vore  kære  dode  —  Farvel, 
dejlige  Nauvoo.  .  .  . 

Omtrent  Kl.  4  ankom  vi  til  Mississippiflodens  Bredder.  — 
Der  var   Skarer   af  Mennesker,   alle   i   den   samme   Stilling, 

drevne  fra  deres  Hjem,  men  alligevel  —  det  var  en  Glæde  at 
være  sammen  med  disse  trofaste  Hellige,  og  mange  var  de  op- 
muntrende og  trøstende  Ord,  som  blev  udtalte  i  denne  Prø- 
velsens Time.« 

De  Hellige  samledes  saa  paa  Sugar  Greek.  Deres  Lidelser  og 
Trængsler  var  ubeskrivelige.  De  skrabede  Sneen  bort  for  at 
slaa  deres  Telte  op  paa  den  frosne  Jord.  Vejret  var  bitterlig 
koldt,  hvad  der  jo  bidrog  til  at  øge  deres  Lidelser.  Og  under 
alt  dette  bar  Kvinderne  den  tungeste  Byrde.  Ord  kan  ikke  be- 
skrive deres  Lidelser,  men  den  Kendsgerning,  at  ni  Børn  blev 
født  den  første  Nat,  de  laa  ude  paa  Sugar  Greek,  er  talende 
nok  i  sig  selv.  Disse  Kvinders  Heltemod  er  et  lysende  Eksem- 
pel for  Efterverdenen. 

Spørgsmaal. 

1.  Hvorledes  kan  denne  Udtalelse  af  Joseph  Smith  om,  at  de 
Hellige  »skulde  blive  drevne  til  Klippebjergene«,  stemple 
ham  som  en  sand  Guds  Profet? 

2.  Fortæl,  hvad  der  hændte  den  27.  Juni  1844. 

3.  Hvorfor  skulde  Joseph  og  Hyrum  gaa  til  Garthage  Fæng- 
sel? Under  hvis  Beskyttelse? 

4.  Hvorledes  tror  De,  de  Kvinder  følte  det,  som  ventede  for- 
gæves paa  Joseph  og  Hyrum? 

5.  Hvorfor  forlod  de  Hellige  Nauvoo? 

6.  Naar  fandt  Uddrivelsen  Sted? 

7.  Beskriv  Afskeden. 

8.  »En  stakkels  sorgbetynget  Mand«  var  en  af  Joseph  Smiths 
Yndlingssalmer.  Paa  Profetens  Bøn  sang  John  Taylor 
denne  for  ham  i  Garthage  Fængsel  Natten  før  Mordet. 
Syng  denne  Salme  til  Afveksling  eller  som  Afslutning. 


SØNDAGSSKOLEN 

Lektier  for  senior  og  junior  Klasse. 

LEKTIE  FOR  FJERDE  SØNDAG  I  JUNI. 

Selvkontrol  —  Midlet  til  Sejr. 

Henvisning:  Math.  27:  12—14. 

De  mest  fremtrædende  Karaktertræk  ved  Jesu  Liv  var  hans 

Selvkontrol.  Det  er  denne  hans  Selvkontrol,  vi  beundrer,  da 

han  blev  fristet   af  Djævelen.   Han  var,   trods   sin   Hunger, 

istand  til  at  sige:  »Mennesket  lever  ikke  af  Brød  alene.«  Han 
var  istand  til  at  modstaa  alle  Fristelser. 

Han  havde  ikke  alene  Herredømme  over  sin  Appetit  og  over 
sin  Trang  til  at  eje  Rigdomme,  men  ogsaa  over  sin  Forfænge- 
lighed. Da  den  Onde  fristede  ham  til  at  vise  sin  Magt,  svarede 
han:  »Du  skal  ikke  friste  Herren  din  Gud.« 

Jesus  er  ikke  den  eneste,  som  fremhæver  Betydningen  af 
Selvkontrol.  Alle  store  Læremestre,  som  f.  Eks.  Buddha,  Kon- 
fusius  og  Zoraster,  gør  det  samme. 

Det  kan  ikke  benægtes,  at  Menneskene  i  deres  Opførsel  ofte 
ikke  kommer  op  over  Dyrets  Niveau.  Dette  bliver  mere  ind- 
lysende, jo  mere  vi  nærmer  os  den  primitive  Race.  Men  eet 
Element  er  der,  endog  hos  de  mest  uciviliserede,  som.  ikke 
findes  hos  Dyret.  Mennesket  har  i  selve  sin  Natur  nedlagt  en 
Trang  til  Frihed  og  Selvkontrol. 

Man  maa  understrege  og  fremhæve,  at  Mennesket  er  noget 
mere  end  et  Dyr.  Mænds  og  Kvinders  Uddannelse  maa  være 
bygget  paa  en  menneskelig  Psykologi  og  ikke  paa  en  dyrisk. 

Mennesket  er  alt  vi  finder  i  Dyret  plus  en  bevidst,  san- 
sende, tænkende  og  vælgende  Intelligens.  Mennesket  er  en 
levende  Sjæl,  som  kæmper  for  Frihed.  Det  kan  være  villig  til 
at  lade  mange  Ting  blive  en  Vane,  men  det  burde  aldrig  være 
tilfreds  med  at  blive  en  Slave  af  sine  Vaner.  Det  véd,  at  jo 
længere  det  naar  i  Udvikling,  desto  mere  Herredømme  vil  det 
faa  over  sig  selv.  Dette  forringer  ikke  Betydningen  af  at 
danne  gode  Vaner,  men  Menneskets  Liv  er  noget  mere  end 
bare  Vaner. 

Mange  af  de  Eksperimenter,  som  er  blevet  udført  an- 
gaaende  Paavirkning  og  Reaktion,  er  blevet  udført'  med  Dyr 
eller  med  ganske  smaa  Børn.  Men  det  er  een  Ting  at  studere 
de  fysiske  Reaktioner  og  en  ganske  anden  Ting  at  studere  et 
voksent  Menneskes  Længsler,  Haab  og  Afgørelser. 

Det  er  ved  Selvkontrol,  at  Mennesket  beviser  sin  Ret  til 
at  være  Menneske.  Naturen  har  udstyret  de  højerestaaende 
Dyr  med  en  passende  Portion  Appetit,  Lidenskaber,  Tilskyn- 
delser og  Stemninger.  Mennesket  har  faaet  det  samme.  Hvad 
Dyret  angaar,  synes  Naturen  at  tage  Vare  paa  Kontrollen  af 
disse  Ting. 

Men  saaledes  er  det  ikke  med  Mennesket.  Naturen  synes  at 
have  sagt  til  Mennesket:  »Jeg  vil  give  dig  disse  Raamaterialer, 
hvoraf  du  kan  bygge  et  smukt  Liv,  men  du  maa  selv  udføre 
Byggearbejdet.  Til  dette  Arbejde  giver  jeg  dig  et  fuldt  Sæt 

Værktøj,  nemlig  1)  Evne  til  at  udvide  dit  Kendskab  til  Na- 
turens Kendsgerninger,  2)  Evne  til  at  ræsonnere  over  disse 
Kendsgerninger,  3)  Evne  til  at  gøre  et  Valg,  efter  at  du  har 
undersøgt  og  sammenlignet  disse  Kendsgerninger,  og  4)  Vilje 
til  at  gøre,  som  dit  Valg  siger  dig,  at  du  skal. 

Med  et  saad'ant  Sæt  Redskaber  og  dette  Udstyr  af  Raa- 
materialer  bevæger  Mennesket  sig  i  een  af  to  Retninger.  Der- 
som det  anvender  disse  Redskaber,  bevæger  det  sig  langsomt 
langs  Selvkontrollens  og  Sejrens  Sti,  indtil  det  vinder  Herre- 
dømme over  sig  selv.  Dersom  det  ikke  anvender  dem,  synker 
det  gradvis  nedad,  indtil  det  naar  Dyrets  Niveau.  De  mange 
Selvmord,  som  den  senere  Tid!  har  opvist,  repræsenterer 
væsentlig  Individer,  som  har  lært  at  kende  nogle  af  Livets 
Kendsgerninger,  men  ikke  har  udviklet  deres  Evne  til  at 
kæmpe  og  til  at  vedligeholde  deres  Selvkontrol. 

Sporgsmaal. 
1;   Hvad  forstaar  De  med  Selvkontrol? 

2.  Diskuter  de  forskellige  Sider  ved  Menneskets  Appetit,  Li- 
denskaber, Stemninger  og  Tilskyndelser,  som  gør  Selv- 
kontrol nødvendig. 

3.  Vis,  hvorledes  Selvkontrol  er  nødvendig  for  at  bringe  Har- 
moni i  Menneskets  sammensatte  Natur. 

4.  Vis  Sammenhængen  mellem  Selvkontrol  og  Frihed.  1)  Fri- 
hed fra  Begær.  2)  Frihed  fra  Graadighed.  3)  Frihed  fra 
Had.  4)  Frihed  fra  Frygt.  5)  Frihed  fra  Uvidenhed.  6)  Fri- 
hed fra  Misundelse,  Jalousi  og  Bitterhed.  7)  Frihed  fra 
Ærgrelse  og  Fortvivlelse.  8)  Frihed  fra  Vrede. 

5.  Er  moralsk  og  personlig  Ansvarlighed  mulig  uden  Selv- 
kontrol? 


Lektier  for  Børneklasser  (10 — 14  Aar). 
LEKTIE  FOR  FJERDE  SØNDAG  I  JUNI. 

Josef.  (Fortsættelse.) 

Josef  var  17  Aar  gammel,  da  hans  Brødre 'solgte  ham  som 
Slave.  Da  han  var  30  Aar  gammel,  var  han  Kongens  øverste 
Høvedsmand.  Kongen  valgte  en  Hustru  for  ham.  Hun  tilhørte 
en  af  Ægyptens  fornemste  Familier.  Med  denne  Hustru  fik 
Josef  to  Sønner,  Efraim  og  Manasse. 

Efter  at  de  syv  rige  Aar  var  gaaet,  indtraadte  der  Uaar  og 

Hungersnød  i  det  ottende  Aar,  saaledes  som  Josef  havde  for- 
udsagt, og  Ægypten  var  snart  det  eneste  Sted,  hvor  man 
kunde  købe  Korn.  Da  gjorde  Josef  noget,  som  var  bemærkel- 
sesværdigt endog  for  vor  Tid.  Han  tillod  alle,  Udlændinge 
saa  vel  som  Ægyptere,  at  købe  sit  Korn.  Hans  Teori  var,  at 
de,  som  havde  Overflod,  altid  skulde  hjælpe  dem,  der  led  Nød. 

Saaledes  gik  det,  at  Josefs  Brødre  ogsaa  kom  til  Ægypten 
for  at  købe  Korn.  De  genkendte  ham  ikke,  og  de  vidste  jo 
ikke,  at  han  kunde  forstaa  deres  Sprog.  Derfor  talte  de  frit 
til  hverandre,  og  Josef  lærte  at  kende  deres  inderste  Tanker. 
Dette  er  en  af  de  mest  interessante  Beretninger  i  Bibelen.  Du 
kan  finde  den  i  1.  Mosebog,  42.  Kap.:  43 — 44  Vers. 

Der  var  særlig  een  Ting,  Josef  gerne  vilde  vide,  og  det  var, 
om  hans  Brødre  vilde  holde  sammen  og  tage  Vare  paa  hver- 
andre, eller  om  de  vilde  svigte  een  af  dem  og  overlade  ham 
til  sig  selv,  saaledes  som  de  havde  gjort  med  Josef  en  Gang. 
Og  saa  besluttede  han  at  sætte  dem  paa  Prøve.  Han  indbod 
dem  alle  til  et  Maaltid  og  satte  dem  paa  de  samme  Pladser, 
som  de  plejede  at  sidde,  naar  de  spiste  sammen  med  deres 
Fader  Jakob.  Josef  behandlede  dem  alle  venligt,  men  han 
var  særlig  venlig  mod  Benjamin.  Efter  Maaltidet  befalede 
han  en  Tjener  at  fylde  deres  Sække  med  Korn  og  ligeledes 
lægge  Betalingen  for  Kornet  tilbage  i  Sækkene.  Desuden  lod 
han  sit  eget  Guldbæger  lægge  i  Benjamins  Sæk.  Dette  gjorde 
han  for  at  prøve  sine  Brødre  og  for  at  se,  om  de  vilde  forlade 
Benjamin,  naar  han  blev  anklaget  for  Tyveri. 

Da  Brødrene  var  paa  Hjemvejen,  sendte  Josef  en  Flok  Ryt- 
tere for  at  indhente  dem.  Blandt  dem  var  ogsaa  den  Tjener, 
som  havde  lagt  Bægeret  i  Benjamins  Sæk.  Da  Brodrene  meget 
forbavsede  spurgte,  hvad  dette  skulde  betyde,  talte  han  meget 
strengt  til  dem  og  anklagede  dem  for  at  have  stjaalet  Josefs 
Guldbæger.  Da  saa  Bægeret  blev  fundet  i  Benjamins  Sæk, 
blev  de  alle  meget  bedrøvede  og  vendte  tilbage  til  Ægypten 
sammen  med  Benjamin. 

Da  de  kom  ind  til  Josef,  talte  han  ogsaa  strengt  til  dem  og 
spurgte  dem,  hvorfor  de  havde  gengældt  hans  Godhed  paa 
denne  Maade.  Da  Tjeneren  fortalte  ham,  at  Benjamin  alene 
var  den  skyldige,  sagde  Josef,  at  han  vilde  tillade  de  andre 
at  rejse  hjem  til  deres  Fader,  men  at  han  vilde  beholde  Ben- 
jamin som  Slave.  Dette  blev  for  meget  for  Brodrene,  og  en 
af  dem,  Juda,  stod  op  og  fortalte  Josef,  at  Benjamin  var  den 
Søn,  Jakob  holdt  mest  af,  og  at  ingen  af  dem  vilde  gaa  hjem 

uden  ham.  Han  tilbød  at  tage  Straffen  i  Benjamins  Sted,  og 
det  samme  gjorde  alle  hans  Brødre. 

Dette  gjorde  Josef  meget  lykkelig.  Han  saa,  at  hans  Brødre 
havde  forandret  sig.  Derfor  sendte  han  alle  Ægypterne  bort, 
saa  han  blev  alene  med  sine  Brødre,  og  saa  fortalte  han  dem, 
hvem  han  var.  Da  blev  de  meget  bange,  for  de  troede,  at  han 
vilde  straffe  dem.  Men  han  fortalte  dem,  at  han  havde  til- 
givet dem,  og  at  han  troede  alt  havde  sket  for  at  opfylde 
Herrens  Vilje.  Dette  glædede  dem  meget,  men  hjalp  dog  ikke 
paa  deres  daarlige  Samvittighed.  Fordi  Herren  kan  vende 
alt  til  det  gode,  er  der  ingen  Grund  til  at  gøre  det  onde. 

Josef  blev  senere  Middel  til,  at  Jakob  kom  til  Ægypten 
med  hele  sit  Hus,  som  dengang  bestod  af  70  Medlemmer. 
Saaledes  blev  Israeliterne  ført  til  Ægypten.  Og  mange  store 
Erfaringer  og  Oplevelser  skulde  de  faa,  før  de  forlod  dette 
Land!  , 

Spørgsmaal. 

1.  Find  det  Sted  i  1.  Mosebog,  hvor  det  staar  om  Jakobs  An- 
komst til  Ægypten. 

2.  Hvorfor  holdt  Jakob  saa  meget  af  Benjamin? 

3.  Fortæl  Beretningen  om  Benjamin  og  Josefs  Guldbæger. 

4.  Tror  du,  Josefs  Plan  om  at  prøve  sine  Brødre  var  god? 

5.  Hvorfor  tillod  Josef  andre  end  Ægyptere  at  købe  Korn  i 
Ægypten? 

6.  Hvor  længe  levede  Josef?  (1.  Mos.  50:  22.) 

7.  Hvad  var  Josefs  Profeti  angaaende  hans  Efterkommere? 
(1.  Mos.  50:  23—26.) 

8.  Hvad  var  Slægtskabet  mellem  Jakob,  Efraim  og  Manasse? 
(1.  Mos.  48:  5—22.) 


Lektier  for  Børneklasser  (under  10  Aar). 

LEKTIE  FOR  FJERDE  SØNDAG  I  JUNI. 
Jonas  lærer  en  anden  Lektie. 
Tekst:  Jonas  4.  Kap. 
Jonas,  den  Profet,  vi  hørte  om  sidste  Gang,  behøvede  at 
lære  mere  end  een  Lektie  af  Herren.  Du  husker,  at  han  blev 
kaldet  til  at  prædike  for  Folket  i  en  stor  By,  der  hed  Ninive. 
Hvad  gjorde  han  i  Stedet  for  at  gaa  derhen?  Hvorledes  straf- 
fede Herren  ham?  Hvorledes  følte  Jonas  da?  Hvad  gjorde  han, 

da  Herren  havde  fort  ham  trygt  i  Land?  Hvorledes  modtog 
Folket  Jonas'  Budskab? 

Da  Jonas  saa,  at  Folket  omvendte  sig  og  bad  til  Gud  om 
Tilgivelse,  begyndte  han  at  blive  bedrovet  derover.  Var  det 
ikke  mærkeligt?  Men  hvorfor  blev  han  bedrovet  over  det? 
Jonas  havde  altid  bedt  til  vor  Himmelske  Fader,  og  Ninives 
Folk  havde  tilbedt  Guder  af  Træ  og  Sten.  Tilsyneladende  har 
de,  der  bad  til  Herren,  ikke  syntes  meget  om  dem,  der  bad 
til  andre  Guder,  og  de  maa  have  sagt  til  sig  selv:  »Saadanne 
Folk  kan  ikke  være  meget  værd,  de  er  kun  Hedninger.« 
Maaske  Jonas  ogsaa  tænkte  saaledes.  Og  saa  havde  Ninive  en 
meget  stærk  Hær,  og  maaske  Jonas  var  bange  for  den.  I  hvert 
Fald  var  han  meget  bedrøvet  over,  at  Herren  havde  tilgivet 
Ninives  Folk  og  havde  sagt,  at  han  ikke  vilde  ødelægge  dem. 
Jonas  var  saa  bedrøvet,  at  han  ikke  brød  sig  om  at  leve  læn- 
gere, saa  han  bad  Herren  om  at  tage  ham  hjem  til  Himmelen. 
Men  Herren  svarede  blot:  »Jonas,  Jonas,  tror  du,  du  gør  rig- 
tigt ved  at  være  saa  vred?« 

Men  Jonas  var  fremdeles  vred.  Han  gik  udenfor  Byen  og 
satte  sig  ned.  Da  det  var  meget  varmt,  søgte  han  at  finde  et 
skyggefuldt  Sted.  Og  Herren  lod  en  stor  Plante  vokse  op 
med  store,  brede  Blade  og  en  Slags  Frugt,  der  kaldtes  Græs- 
kar. Jonas  holdt  meget  af  denne  Plante. 

Men  Herren  havde  haft  en  Mening  med  at  lade  denne 
Plante  vokse  op.  Han  vilde  lære  Jonas  en  ny  Lektie.  Saa  en 
Morgen  lod  Herren  en  Orm  spise  af  Plantens  Rod  og  Stængel, 
saa  den  visnede.  En  voldsom  Vind  blæste  saa  stærkt,  at  Jonas 
blev  bange  og  atter  bad  om  at  maatte  dø.  Og  saa  faldt  Solens 
brændende  Straaler  paa  hans  Hoved,  saa  han  besvimede.  Efter 
at  han  blev  lidt  bedre,  sagde  Herren  til  ham:  »Hvad  mener 
du?  Er  du  bedrøvet,  fordi  denne  Plante  er  visnet?«  Og  Jonas 
svarede:  »Ja,  jeg  er  bedrøvet.  Den  skyggede  mig,  og  jeg  holdt 
saa  meget  af  den.« 

Da  sagde  Herren  til  ham:  »Hvorfor  er  du  bedrøvet,  fordi 
denne  Plante  er  visnet?  Du  gjorde  ikke  noget  for  at  faa  den 
til  at  vokse.  Du  plantede  den  ikke  engang.  Den  voksede  hur- 
tigt op  og  forsvandt  hurtigt.  Hvorfor  skulde  du  være  saa  be- 
drøvet? Tænk  paa  mig  og  mine.  Her  i  Byen  Ninive  har  jeg 
Tusinder  af  Mænd  og  Kvinder,  som  prøver  at  gøre  Ret,  Tu- 
sinder af  søde,  smaa  Børn  og  ligesaa  mange  Dyr.  De  er  mine 
egne.  Jeg  har  skabt  dem  og  hjulpet  dem  at  vokse.  Jeg  elsker 
dem,  fordi  de  er  mine.  Skulde  jeg  ikke  ynkes  over  dem?« 

Da  forstod  Jonas  Herrens  Mening.  Han  holdt  selv  meget  af 
den  smukke  Plante,  hvorfor  skulde  saa  Herren  ikke  holde  af 
sine  Ejendele,  særlig  fordi  han  selv  havde  skabt  dem?  Natur- 
ligvis elsker  Herren  alle  sine  Børn,  ikke  blot  nogle  faa  af 
dem.  Han  er  en  naadig  Gud  og  en  barmhjertig  Gud,  sen  til 
Vrede  og  fuld  af  Godhed. 

I 

UNGDOMSFORENINGERNE 


Valgsproget  1929—30. 

I  dette  Jubilæumsaar  stræber  vi  efter  den  mest  fuldkomne 
Udvikling  gennem  personlig  Renhed  og  Lydighed  mod  alle 
de  Sidste  Dages  Helliges  Idealer. 

* 
M-Mændene. 

VIDENSKABENS  HELTE  —  GOODYEAR. 

Om  De  nogensinde  er  saa  mismodig,  at  De  undrer  Dem 
over,  om  nogen  anden  har  haft  saa  megen  Modgang  som  Dem, 
saa  vil  De  have  godt  af  at  læse  Beretningen  om  Goodyears 
Liv.  Hele  hans  Liv  var  fuld  af  Modgang,  men  han  kæmpede 
videre,  indtil  han  vandt  Sejr. 

Ved  en  lykkelig  Omstændighed  blev  Goodyear  fodt  i  1800, 
akkurat  det  Aar,  da  Gummi,  det  Stof,  han  skulde  bringe  frem 
til  almindelig  Brug,  forst  blev  bragt  over  til  Amerika.  Fra  sin 
Fader,  som  var  Jernvarehandler,  havde  han  arvet  Evnen  til 
at  betragte  alle  Ting  med  et  kritisk  Blik  for  at  se,  om  han 
kunde  forbedre  noget. 

Gimles  viste  tidlig  en  stærk  Energi.  Jo  vanskeligere  Lektien 
var,  jo  mere  bestemt  var  han  paa  at  lære  den.  Han  havde 
vanskeligt  ved  at  bestemme  sig  for  nogen  bestemt  Livs- 
gerning,  skønt  han  en  Tid  tænkte  paa  at  bilve  Præst. 

17  Aar  gammel  bestemte  han  sig  til  at  gaa  Handelsvejen, 
og  efter  nogle  Læreaar  blev  han  sin  Faders  Kompagnon.  Da 
han  var  24  Aar  gammel,  giftede  han  sig  og  fik  en  god  Hustru, 
som  hjalp  ham  trofast  gennem  de  haarde  Tider,  som  skulde 
komme. 

To  Aar  efter,  at  han  var  gift,  startede  han  sin  egen  Isen- 
kramhandel, men  da  han  havde  givet  for  megen  Kredit, 
maatte  han  snart  slutte.  Han  kunde  have  erklæret  sig  Kon- 

kurs,  men  han  valgte  at  forsøge  at  betale  sine  Kreditorer  uden 
at  gaa  denne  Vej.  Lovene  dengang  krævede,  at  den,  som  ikke 
kunde  betale  sin  Gæld,  skulde  sættes  i  Fængsel,  og  dette  blev 
netop  mere  end  een  Gang  Goodyears  Lod. 

Første  Gang,  han  var  i  Fængsel,  besluttede  han  at  blive  en 
Opfinder,  og  dette  Maal  forfulgte  han  Resten  af  Livet.  Han 
var  vel  bekendt  med  det  raa  Gummi,  der  den  Gang  var  i  Brug. 
Det  var  klæbrigt,  havde  let  ved  at  gære,  tabte  Formen,  naar 
det  var  varmt  og  blev  haardt  som  Sten,  naar  det  var  koldt. 
Alle  Forsog  paa  at  fabrikere  gode  Varer  af  Gummi  var  mis- 
lykkedes. 

Goodyear  saa  de  store  Muligheder,  der  var  for  Brugen  af 
Gummi,  dersom  de  uheldige  Egenskaber  kunde  blive  fjernet. 
Og  gennem  alle  de  store  Vanskeligheder,  der  modte  ham,  ved- 
blev han  ihærdigt  at  arbejde  med  dette  Materiale. 

Da  Goodyear  praktisk  talt  var  uden  Penge,  udfoite  han  de 
fleste  Eksperimenter  hjemme.  Han  havde  kun  de  usleste  Red- 
skaber til  sin  Tjeneste.  En  Gang  havde  han  frembragt  en 
Gummi,  som  saa  saa  godt  ud,  at  han  fik  en  af  sine  Venner 
til  at  laane  sig  en  lille  Kapital,  og  lavede  hundrede  Par  pæne 
Gummisko.  Han  fik  dem  aldrig  solgt.  Da  Varmen  kom,  smel- 
tede de  alle,  og  Goodyear  tabte  ikke  alene  Værdien  af  dem, 
men  han  tabte  ogsaa  sine  Venners  Tillid,  saa  ingen  mere 
vilde  laane  ham  Penge. 

Men  Goodyear  tabte  ikke  Modet.  Han  rejste  til  New  York. 
Her  fik  han  Husly  hos  en  Ven,  og  en  venlig  Apoteker  laante 
ham  de  nodvendige  Apparater  og  Kemikalier.  Han  opdagede 
snart,  at  Gummi,  som  var  dækket  med  Magnesium  og  kogt  i 
Kalk,  tabte  sin  Klæbrighed.  Dette  nye  Gummi-Pnrparat  vandt 
forste  Præmie  paa  en  Udstilling  i  1835.  Men  det  havde  en  stor 
Fejl.  Det  brast,  hvis  det  blev  strukket,  og  dets  Brug  var  der- 
for meget  begrænset. 

Goodyear  aibejdede  ufortrødent  videre.  En  Dag  opdagede 
han,  at  Salpetersyre  havde  en  heldigere  Indvirkning  paa 
Gummi,  end  noget  af  det,  han  tidligere  havde  forsogt.  Han 
rejste  hjem,  og  han  og  hans  Hustru  lavede  Duge,  Forklæder  og 
andre  Ting,  som  fik  god  Afsætning.  En  rig  Mand  gik  i  Kom- 
pagniskab med  ham,  og  Forberedelserne  blev  gjort  til  Fabri- 
kation i  storre  Stil.  Denne  Mand  gik  imidlertid  Konkurs,  Sal- 
get standsede,  og  Goodyear  var  ligesaa  fattig  som  for. 

Goodyear  opdagede  tilslut,  at  med  Tilsætning  af  Svovl  blev 
Gummiet  fuldkomment,  men  han  havde  endnu  en  hel  Række 

Vanskeligheder  at  kæmpe  med,  førend  en  Slægtning  af  ham 
laante  ham  Midler  til  Fabrikationen,  og  forend  han  fik  sin 
Ret  til  Opfindelsen  godkendt. 

Ti  lange  Aar  havde  han  kæmpet,  og  nu  havde  han  sejret. 
Rig  blev  han  aldrig.  Men  Berømmelsen  vandt  han  tilsidst  og 
ligeledes  den  store  Tilfredsstillelse  at  have  skaffet  Verden  et 
af  de  mest  værdifulde  Produkter,  som  nogensinde  er  frem- 
bragt. 

Spørgsmaal. 

1.  Hvorfor  var  Gummi  saa  uskikket  til  Klæder  og  Sko  for 
Goodyears  Tid? 

2.  Ved  nogen,  hvorledes  det  fabrikeres  i  Dag? 

3.  Fortæl,  om  Goodyears  Ungdomsliv!  Hvad  var  hans  mest 
fremtrædende  Egenskaber? 

4.  Hvor  længe  maatte  Goodyear  eksperimentere,  før  han 
naaede  sit  Maal?  Er  dette  en  lang  Tid  for  et  saa  betyd- 
ningsfuldt Produkt? 

5.  Hvordan  kan  Gummi  beskytte  Helbredet,  Liv  og  Ejen- 
dom? Hvilken  Betydning  har  det  for  Sport  og  Fornøjelser? 

6.  Hvorfra  kommer  det  Gummi,  som  forbruges  i  Dag? 


Den  første  Tale. 
Den  første  offentlige  Tale,  som  blev  holdt  efter  Kirkens  Or- 
ganisation, blev  holdt  af  Oliver  Cowdery  Søndag  den  11.  April 
1830  i  Peter  Whitmers  Hjem  i  Fayette,  New  York.  6  Personer 
blev  døbt  efter  dette  Møde. 

